ddrg/super_eurlex huggingface dataset:
Uredba Komisije (ES) št. 1183/2003

z dne 2. julija 2003

o spremembi Uredbe (ES) št. 1623/2000 o podrobnih pravilih za izvajanje Uredbe Sveta (ES) št. 1493/1999 o skupni ureditvi trga za vino glede tržnih mehanizmov

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino [1], kakor je bila nazadnje spremenjena z Uredbo (ES) št. 806/2003 [2], ter zlasti člena 33 Uredbe,

ob upoštevanju naslednjega:

(1) V okviru destilacije vina za proizvodnjo pitnega alkohola, odprte v Skupnosti vsako leto, se od proizvajalcev zahteva, da dostavijo vino v destilacijo in destilaterji morajo destilirati vino pred določenim datumom.

(2) Javni skladiščni prostori v nekaterih državah članicah so polni in zato organi oblasti ne morejo več sprejemati dostav alkohola od destilaterjev, kar ima za posledico, da so skladiščni prostori določenih destilaterjev prav tako polni. Pomanjkanje skladiščne zmogljivosti preprečuje, da sprejmejo dostavo novega vina za destilacijo v pitni alkohol pred datumom, določenim v Uredbi Komisije (ES) št. 1623/2000 [3], kakor je bila nazadnje spremenjena z Uredbo (ES) št. 625/2003 [4].

(3) Da bi popravili razmere je treba datum, do katerega je treba vino dostaviti v destilacijo, in datum, do katerega mora biti vino destilirano, prestaviti za mesec in pol.

(4) Uredbo (ES) št. 1623/2000 je treba ustrezno spremeniti.

(5) Ukrepi, predvideni v tej uredbi, so v skladu z mnenjem Upravnega odbora za vino –

SPREJELA NASLEDNJO UREDBO:

Člen 1

Člen 63a Uredbe (ES) št. 1623/2000 se spremeni:

(a) naslednji drugi pododstavek se doda odstavku 8:

"Za vinsko leto 2002/03 je datum v prvem pododstavku 31. avgust naslednjega vinskega leta";

(b) naslednji drugi pododstavek se doda odstavku 10:

"Za vinsko leto 2002/03 je datum v prvem pododstavku 15. november naslednjega vinskega leta;"

Člen 2

Ta Uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 2. julija 2003

Za Komisijo

Franz Fischler

Član Komisije

[1] UL L 179, 14.7.1999, str. 1.

[2] UL L 122, 16.5.2003, str. 1.

[3] UL L 194, 31.7.2000, str. 45.

[4] UL L 90, 8.4.2003, str. 4.

--------------------------------------------------
Uredba Komisije (ES) št. 2303/2003

z dne 29. decembra 2003

o posebnih pravilih za označevanje vin, uvoženih iz Združenih držav Amerike

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino [1] in zlasti člena 53(3) Uredbe,

ob upoštevanju naslednjega:

(1) Uredba Komisije (ES) št. 753/2002 z dne 29. aprila 2002 o določitvi nekaterih pravil za uporabo Uredbe Sveta (ES) št. 1493/1999 glede opisa, poimenovanja, predstavitve in zaščite nekaterih proizvodov vinskega sektorja [2], ki vsebuje nekatera odstopanja glede označevanja vin, uvoženih iz Združenih držav Amerike, preneha veljati 31. decembra 2003.

(2) Ker se dvostranska pogajanja, ki so v teku z Združenimi državami Amerike, ne bodo končala pred koncem leta, ter da bi preprečili kakršne koli motnje v trgovanju, bi bilo treba predpise, ki se uporabljajo za vina, uvožena iz Združenih držav Amerike, podaljšati z vidika napredovanja pogajanj.

(3) Ukrepi, predvideni s to uredbo, so v skladu z mnenjem Upravljalnega odbora za vino –

SPREJELA NASLEDNJO UREDBO:

Člen 1

1. Vino, uvoženo iz Združenih držav Amerike je lahko označeno z imenom zvezne države, ki ga lahko nadomešča, kjer je to ustrezno, ime okraja ali vinorodnega območja, tudi če je samo 75 % zadevnega vina narejenega iz grozdja, pridelanega v navedeni državi ali posameznem okraju, katerega ime nosi, pod pogojem, da je vino v celoti narejeno iz grozdja, pridelanega v Združenih državah Amerike.

2. Vino, uvoženo iz Združenih držav Amerike, lahko uporablja ime sorte tudi če je samo 75 % zadevnega vina narejenega iz grozdja tiste sorte, katere ime nosi, pod pogojem, da ta sorta določa lastnost zadevnega vina.

Člen 2

Ta uredba začne veljati tretji dan po objavi v Uradnem listu Evropske unije.

Uporablja se od 1. januarja 2004 do začetka veljavnosti sporazuma, izhajajočega iz pogajanj z Združenim državami Amerike, z namenom, da se najkasneje do 31. decembra 2005 sklene sporazum o trgovini z vinom in zlasti o enoloških postopkih ter glede varovanja geografskih označb.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. decembra 2003

Za Komisijo

Franz Fischler

Član Komisije

[1] UL L 179, 14.7.1999, str. 1. Uredba, kakor je bila nazadnje spremenjena z Uredbo Komisije (ES) št. 1795/2003 (UL L 262, 14.10.2003, str. 13).

[2] UL L 118, 4.5.2002, str. 1. Uredba, kakor je bila nazadnje spremenjena z Uredbo (ES) št. 1205/2003 (UL L 168, 5.7.2003, str. 13).

--------------------------------------------------
Uredba Komisije (ES) št. 326/2003

z dne 20. februarja 2003

o popravku Uredbe (EGS) št. 1274/91 o uvedbi podrobnih pravil za izvajanje Uredbe Sveta (EGS) št. 1907/90 o nekaterih tržnih standardih za jajca

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1907/90 z dne 26. junija 1990 o nekaterih tržnih standardih za jajca [1], kakor je bila nazadnje spremenjena z Uredbo (ES) št. 5/2001 [2], in zlasti členov 10(3) in 20(1) ter (4) Uredbe,

ob upoštevanju naslednjega:

(1) Grške oblasti so predlagale, da bi se uporabljale ustreznejše oznake na pakiranjih in jajcih glede načina talne reje kokoši nesnic. Zato je v treba Uredbi Komisije (EGS) št. 1274/91 [3], kakor je bila nazadnje spremenjena z Uredbo (ES) št. 1651/2001 [4], določene besede v grškem jeziku ustrezno popraviti.

(2) Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca –

SPREJELA NASLEDNJO UREDBO:

Člen 1

Uredba (EGS) št. 1274/91 se popravi:

1. Zadeva le grško različico.

2. V Prilogi II se v stolpcu 2 besede v grškem jeziku nadomesti z naslednjim:

"Αυγά Αχυρώνα

Αχυρώνα".

Člen 2

Ta uredba začne veljati tretji dan po objavi v Uradnem listu Evropske unije.

Vendar pa se grške oznake na pakiranjih in jajcih, ki so se uporabljale pred začetkom veljavnosti te uredbe, lahko uporablja do 1. junija 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. februarja 2003

Za Komisijo

Franz Fischler

Član Komisije

[1] UL L 173, 6.7.1990, str. 5.

[2] UL L 2, 5.1.2001, str. 1.

[3] UL L 121, 16.5.1991, str. 11.

[4] UL L 220, 15.8.2001, str. 5.

--------------------------------------------------
Uredba Komisije (ES) št. 1841/2003

z dne 17. oktobra 2003

o spremembi Uredbe (ES) št. 1227/2000 o podrobnih pravilih za uporabo Uredbe Sveta (ES) št. 1493/1999 o skupni ureditvi trga za vino glede obsega vinogradniških površin

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino [1], kakor je bila nazadnje spremenjena z Uredbo (ES) št. 806/2003 [2], zlasti člena 7(2) ter členov 15 in 23 Uredbe,

ob upoštevanju naslednjega:

(1) V Uredbi Komisije (ES) št. 1227/2000 [3], kakor je bila nazadnje spremenjena z Uredbo (ES) št. 1203/2003 [4], je bil določen končni rok za obdobje iz člena 2(3)(b) Uredbe (ES) št. 1493/1999, v katerem lahko proizvajalec po zasaditvi zadevne površine pridobi pravice do ponovne posaditve. Ker je bil datum za uporabo postopka, predvidenega v členu 2(3) Uredbe (ES) št. 1493/1999, odložen, je treba ustrezno podaljšati tudi zgoraj navedeni končni rok.

(2) Da bi se lahko učinkovito določila dodelitev sredstev, predvidena v členu 14(1) in (2) Uredbe (ES) št. 1493/1999, je treba spremeniti datum, do katerega morajo države članice vsako leto obvestiti Komisijo, ter določiti datum, ki se uporabi za določanje dejansko nastalih izdatkov in potrjenih izdatkov.

(3) Tudi stalna oblika podatkov in informacij, ki jih morajo države članice poslati Komisiji, mora biti prilagojena glede klasifikacije sort vinske trte.

(4) Zato je treba Uredbo (ES) št. 1227/2000 ustrezno spremeniti.

(5) Ukrepi, predvideni v tej uredbi, so v skladu z mnenjem Upravljalnega odbora za vino –

SPREJELA NASLEDNJO UREDBO:

Člen 1

Uredba (ES) št. 1227/2000 se spremeni na naslednji način:

1. V členu 2(5) se "15. julij 2002" nadomesti s "30. junij 2004".

2. V členu 16(1) se prvi stavek ter točki (a) in (b) nadomestijo z naslednjim:

"Države članice pošljejo Komisiji v zvezi s sistemom prestrukturiranja in preusmeritve najkasneje 10. julija vsako leto:

(a) poročilo o dejansko nastalih izdatkih na dan 30. junij v tekočem finančnem letu in skupno zadevno površino;

(b) poročilo o potrjenih izdatkih na dan 30. junij v tekočem finančnem letu in skupno zadevno površino;"

3. V prilogi se tabela 9 "Klasifikacija vinskih sort vinske trte" nadomesti s tabelo v Prilogi k tej uredbi.

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. oktobra 2003

Za Komisijo

Franz Fischler

Član Komisije

[1] UL L 179, 14.7.1999, str. 1.

[2] UL L 122, 16.5.2003, str. 1.

[3] UL L 143, 16.6.2000, str. 1.

[4] UL L 168, 5.7.2003, str. 9.

--------------------------------------------------

PRILOGA

+++++ TIFF +++++

"1. Letno obvestilo na datum v letu, ki ga določi država članica, s podrobnimi podatki o vseh spremembah v zvezi s prejšnjim letom (člen 20(4) in (9) te uredbe).

2. Države članice morajo prilagoditi tabelo, da jo uskladijo s svojimi sistemi za klasifikacijo sort."

--------------------------------------------------
Uredba Komisije (ES) št. 2206/2003

z dne 17. decembra 2003

o dopolnitvi Priloge k Uredbi (ES) št. 2400/96 o vnosu določenih imen v "Register zaščitenih označb porekla in zaščitenih geografskih označb" (Thüringer Leberwurst, Thüringer Rotwurst, Thüringer Rostbratwurst)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih oznak in označb porekla za kmetijske proizvode in živila [1], kakor je bila nazadnje spremenjena z Uredbo (ES) št. 806/2003 [2], in zlasti člena 6(3) in (4) Uredbe,

ob upoštevanju naslednjega:

(1) Nemčija je Komisiji v skladu s členom 5 Uredbe (EGS) št. 2081/92 poslala zahtevke za registracijo imen "Thüringer Leberwurst", "Thüringer Rotwurst" in "Thüringer Rostbratwurst" kot geografskih označb.

(2) V skladu s členom 6(1) navedene uredbe je bilo ugotovljeno, da zahtevek izpolnjuje vse zahteve, določene v Uredbi, in zlasti, da vsebuje vse podatke, ki se zahtevajo v skladu s členom 4 Uredbe.

(3) Komisija je po objavi v Uradnem listu Evropskih skupnosti v skladu s členom 6(2) Uredbe (EGS) št 2081/92 [3] prejela eno izjavo o ugovoru glede imen iz Priloge k tej uredbi, poslano v skladu s členom 7 Uredbe, vendar je bila ta izjava kasneje preklicana.

(4) Zaradi tega je treba ta imena vnesti v "Register zaščitenih označb porekla in zaščitenih geografskih označb", tako da bodo v celotni Skupnosti zaščitena kot zaščitene geografske označbe.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 2054/2003 [5] –

SPREJELA NASLEDNJO UREDBO:

Člen 1

Imena iz Priloge k tej uredbi se dodajo Prilogi k Uredbi (ES) št. 2400/96 in se kot zaščitene geografske označbe (ZGO) vnesejo v "Register zaščitenih označb porekla in zaščitenih geografskih označb", kakor je predvideno v členu 6(3) Uredbe (EGS) št. 2081/92.

Člen 2

Ta uredba začne veljati 20. dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. decembra 2003

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 122, 16.5.2003, str. 1.

[3] UL C 114, 15.5.2002, str. 10 (Thüringer Leberwurst);UL C 114, 15.5.2002, str. 12 (Thüringer Rotwurst);UL C 114, 15.5.2002, str. 14 (Thüringer Rostbratwurst).

[4] UL L 327, 18.12.1996, str. 11.

[5] UL L 305, 22.11.2003, str. 5.

--------------------------------------------------

PRILOGA

PROIZVODI, NAMENJENI ZA PREHRANO LJUDI, NAVEDENI V PRILOGI I K POGODBI ES

Mesni proizvodi

NEMČIJA

Thüringer Leberwurst (ZGO)

Thüringer Rotwurst (ZGO)

Thüringer Rostbratwurst (ZGO)

--------------------------------------------------
Uredba Komisije (ES) št. 816/2003

z dne 12. maja 2003

o spremembi Uredbe (ES) št. 2808/98 o določitvi podrobnih pravil za uporabo kmetijsko-monetarnega sistema za evro v kmetijstvu

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2799/98 z dne 15. decembra 1998 o kmetijsko-monetarni ureditvi za evro [1] ter zlasti člena 9 Uredbe,

ob upoštevanju naslednjega:

(1) Člen 4 Uredbe Komisije (ES) št. 2808/98 [2], kakor je bila nazadnje spremenjena z Uredbo (ES) št. 2452/2000 [3], določa, da je menjalni tečaj za menjavo v domačo valuto za pomoč na hektar in zneske strukturne ali okoljske narave povprečje menjalnih tečajev iz meseca pred datumom uveljavitve, izračunan po načelu časovnega zaporedja. Treba je določiti način izračuna tega povprečja.

(2) Uredbo (ES) št. 2808/98 je treba ustrezno spremeniti.

(3) Ukrepi iz te uredbe so v skladu z mnenjem zadevnih Upravljalnih odborov –

SPREJELA NASLEDNJO UREDBO:

Člen 1

Naslednji stavek se doda členu 4(3) Uredbe (ES) št. 2808/98:

"Povprečje menjalnih tečajev Komisija določi v mesecu po datumu uveljavitve."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. maja 2003

Za Komisijo

Franz Fischler

Član Komisije

[1] UL L 349, 24.12.1998, str. 1.

[2] UL L 349, 24.12.1998, str. 36.

[3] UL L 282, 8.11.2000, str. 9.

--------------------------------------------------
Uredba Komisije (ES) št. 1813/2003

z dne 15. oktobra 2003

o spremembi Uredbe (EGS) št. 2273/93 o določitvi intervencijskih centrov za žita

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1104/2003 [2], in zlasti člena 5 Uredbe,

ob upoštevanju naslednjega:

(1) Intervencijski centri so določeni v Prilogi k Uredbi Komisije (EGS) št. 2273/93 [3], kakor je bila nazadnje spremenjena z Uredbo (ES) št. 1938/2002 [4]. Nekatere države članice so predložile zahtevke za spremembe nekaterih od teh centrov.

(2) Uredbo (EGS) št. 2273/93 je treba ustrezno spremeniti

(3) Ukrepi, predvideni s to uredbo, so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

Priloga k Uredbi (EGS) št. 2273/93 se spremeni v skladu s Prilogo k tej uredbi.

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. oktobra 2003

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 158, 27.6.2003, str. 1.

[3] UL L 207, 18.8.1993, str. 1.

[4] UL L 297, 31.10.2002, str. 6.

--------------------------------------------------

PRILOGA

Priloga k Uredbi (EGS) št. 2273/93 se spremeni:

1. V oddelku BUNDESREPUBLIK DEUTSCHLAND-Schleswig-Holstein se center "Burg auf Fehmarn" preimenuje v "Fehmarn".

2. V oddelku SUOMI/FINLAND se center "Loviisa" nadomesti s "Kaipiainen".

3. V oddelku FRANCE se v delu "Loiret-45" črta "koruza" iz centra "Patay", centru "Meung-sur-Loir" pa se doda "ječmen".

--------------------------------------------------
Uredba Komisije (ES) št. 836/2003

z dne 15. maja 2003

o spremembi Uredbe (ES) št. 2103/2002 o odobritvi postopkov preverjanja skladnosti s standardi trženja za sveže sadje in zelenjavo, ki se uporabljajo v Južni Afriki pred uvozom v Evropsko skupnost

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1], kakor je bila nazadnje spremenjena z Uredbo Komisije (ES) št. 47/2003 [2], in zlasti člena 10 Uredbe,

ob upoštevanju naslednjega:

(1) Uredba Komisije (ES) št. 2103/2002 [3] v svoji Prilogi II določa vzorec potrdila iz člena 7(3) Uredbe Komisije (ES) št. 1148/2001 z dne 12. junija 2001 o pregledih skladnosti s standardi trženja, ki se uporabljajo za sadje in zelenjavo [4], kakor je bila nazadnje spremenjena z Uredbo (ES) št. 408/2003 [5].

(2) Južnoafriške oblasti so obvestile Komisijo, da je bilo uporabljeno potrdilo spremenjeno.

(3) Uredbo (ES) št. 2103/2002 je treba zato ustrezno spremeniti.

(4) Da bi preprečili praktične in trgovinske težave, je treba omogočiti uporabo obstoječega vzorca potrdila do 30. junija 2003.

(5) Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo –

SPREJELA NASLEDNJO UREDBO:

Člen 1

Priloga II k Uredbi (ES) št. 2103/2002 se nadomesti z besedilom v Prilogi k tej uredbi.

Člen 2

Ta uredba začne veljati dvajseti dan po objavi v Uradnem listu Evropske unije.

Uporabljati se začne 1. junija 2003. Vendar pa se lahko potrdila, izdelana na podlagi vzorca v Prilogi II k Uredbi (ES) št. 2103/2002, v različici, ki je veljala 28. novembra 2002, prav tako uporabljajo do 30. junija 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. maja 2003

Za Komisijo

Franz Fischler

Član Komisije

[1] UL L 297, 21.11.1996, str. 1.

[2] UL L 7, 11.1.2003, str. 64.

[3] UL L 324, 29.11.2002, str. 11.

[4] UL L 156, 13.6.2001, str. 9.

[5] UL L 62, 6.3.2003, str. 8.

--------------------------------------------------

PRILOGA

PRILOGA II

+++++ TIFF +++++

--------------------------------------------------
Uredba Komisije (ES) št. 877/2003

z dne 21. maja 2003

o začasnem dovoljenju uporabe regulatorja kislosti "benzojske kisline" v krmi

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/524/EGS z dne 23. novembra 1970 o dodatkih v krmi [1] kakor je bila nazadnje spremenjena z Uredbo Sveta št. 1756/2002 [2], in zlasti členov 3 in 9e(1) Direktive,

ob upoštevanju naslednjega:

(1) Direktiva 70/524/EGS zahteva, da se ne sme dati noben dodatek v promet brez dovoljenja Skupnosti.

(2) V primeru dodatkov iz dela II Priloge C k Direktivi 70/524/EGS, ki vključuje regulatorje kislosti, se lahko začasno dovoli za uporabo nov dodatek v krmi, če so izpolnjeni pogoji iz navedene direktive in je glede na obstoječe rezultate razumno pričakovati, da ima pri uporabi v prehrani živali enega izmed učinkov iz člena 2(a) navedene direktive. Tako začasno dovoljenje lahko traja največ štiri leta.

(3) Ocena predložene vloge za dovoljenje pripravka za reguliranje kislosti "benzojske kisline" kaže, da so pogoji iz Direktive 70/524/EGS izpolnjeni.

(4) Pripravek za reguliranje kislosti "benzojska kislina" se zato začasno dovoli za obdobje štirih let.

(5) Znanstveni odbor za prehrano živali je dal pozitivno mnenje glede varnosti pripravka, ki spada v skupino "Regulatorji kislosti" pod nekaterimi pogoji za prašiče za pitanje.

(6) Ocena vloge kaže, da se lahko zahtevajo določeni postopki za zaščito delavcev pred izpostavljanjem dodatku "benzojska kislina". Vendar je taka zaščita zagotovljena z uporabo Direktive Sveta 89/391/EGS z dne 12. junija 1989 o uvedbi ukrepov za vzpodbujanje izboljšav za varnost in zdravje delavcev pri delu [3].

(7) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO UREDBO:

Člen 1

Dodatek "benzojska kislina", ki spada v skupino "Regulatorji kislosti", iz Priloge se dovoli za uporabo kot dodatek v krmi pod pogoji, določenimi v Prilogi.

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. maja 2003

Za Komisijo

David Byrne

Član Komisije

[1] UL L 270, 14.12.1970, str. 1.

[2] UL L 265, 3.10.2002, str. 1.

[3] UL L 183, 29.6.1989, str. 1.

--------------------------------------------------

PRILOGA

Številka | Dodatek | Kemijska formula, opis | Vrsta ali kategorija živali | Zgornja meja starosti živali | Najmanjša | Največja | Druge določbe | Datum poteka veljavnosti dovoljenja za promet |

mg/kg | popolne krmne mešanice |

Regulatorji kislosti

E 210 | Benzojska kislina | C7H6O2 | Prašiči za pitanje | 5000 | 10000 | 25.5.2007 |

--------------------------------------------------
Uredba Komisije (ES) št. 1182/2003

z dne 2. julija 2003

o popravku Uredbe (ES) št. 315/2003 o spremembi Uredbe (ES) št. 1227/2000 o določitvi podrobnih pravil za izvajanje Uredbe Sveta (ES) št. 1493/1999 o skupni ureditvi trga za vino v zvezi z obsegom vinogradniških površin

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) 1493/1999 z dne 17. maja 1999 o skupni ureditvi trga za vino [1], kakor je bila nazadnje spremenjena z Uredbo (ES) št. 806/2003 [2], ter zlasti členov 10 in 15 Uredbe,

ob upoštevanju naslednjega:

(1) V Uredbi Komisije (ES) št. 315/2003 [3]obstaja napaka. Za preprečevanje napačne razlage in zagotavljanje pravilnega izvajanja ukrepov, predvidenih v tej uredbi, je potrebno napako popraviti.

(2) Uredbo (ES) št. 315/2003 je treba ustrezno popraviti.

(3) Ukrepi, predvideni v tej uredbi, so skladni z mnenjem Upravnega odbora za vino –

SPREJELA NASLEDNJO UREDBO:

Člen 1

Uredba (ES) št. 315/2003 se popravi:

1. členu 1 se doda naslednja točka:

"5. Priloga se spremeni v skladu s Prilogo.";

2. v Prilogi se za

"PRILOGA"

vstavi naslednje:

"Tabele 4.1, 4.2 in 4.3 se nadomestijo z naslednjim:".

Člen 2

Ta uredba začne veljati tretji dan po objavi v Uradnem listu Evropske unije.

Uporablja se od 24. februarja 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 2. julija 2003

Za Komisijo

Franz Fischler

Član Komisije

[1] UL L 179, 14.7.1999, str. 1.

[2] UL L 122, 16.5.2003, str. 1.

[3] UL L 46, 20.2.2003, str. 9.

--------------------------------------------------